Ναόμι Οσάκα

Η **Ναόμι Οσάκα** (*Naomi Osaka*, ιαπωνικά:大坂 なおみ, , γενν. στις 16 Οκτωβρίου 1997) είναι Ιαπωνίδα επαγγελματίας αθλήτρια της αντισφαίρισης. Έχει υπάρξει το No. 1 στην Ένωση Αντισφαίρισης Γυναικών (WTA) και είναι η πρώτη Ασιάτισα που βρέθηκε στην κορυφή της κατάταξης του μονού. Έχει κερδίσει πέντε τίτλους του WTA Tour, συμπεριλαμβανομένων δύο τίτλων στα επίπεδα Grand Slam και Premier Mandatory. Κέρδισε τους δύο πρώτους της τίτλους μονού Grand Slam σε δύο συνεχόμενα τουρνουά Grand Slam, στο Αμερικανικό Όπεν του 2018 και το Αυστραλιανό Όπεν του 2019 και έγινε η πρώτη αθλήτρια που το κατάφερε από την Τζένιφερ Καπριάτι το 2001. Το 2020 κατέκτησε ξανά το Αμερικανικό Όπεν, το οποίο διεξήχθη κεκλεισμένων των θυρών λόγω της πανδημίας COVID-19. Το 2021 κατέκτησε ξανά το Αυστραλιανό Όπεν (μονό γυναικών).

Η Οσάκα γεννήθηκε στην Ιαπωνία από Αϊτινό πατέρα και Ιαπωνίδα μητέρα. Έζησε και προπονήθηκε στις Ηνωμένες Πολιτείες από την ηλικία των τριών ετών. Ήρθε στο προσκήνιο στην ηλικία των δεκαέξι ετών, όταν νίκησε την πρώην πρωταθλήτρια του US Open, Σαμάνθα Στόσαρ, στο ντεμπούτο της στο WTA Tour στο Standford Classic 2014. Δύο χρόνια αργότερα, έφτασε στον πρώτο WTA τελικό της στο Pan Pacific Open 2016 στην Ιαπωνία για να εισέλθει στις κορυφαίες 50 στην κατάταξη WTA. Η Οσάκα έκανε το ξεπέταγμα της στην ανώτερη βαθμίδα του γυναικείου τένις το 2018, όταν κέρδισε τον πρώτο της WTA τίτλο στο Indian Wells Open. Αργότερα μέσα στο έτος, νίκησε την 23 φορές πρωταθλήτρια μονού του Grand Slam, Σερένα Ουίλιμας, στον τελικό του US Open, για να γίνει η πρώτη Ιαπωνίδα παίκτρια που κερδίζει τίτλο μονού Grand Slam. 

Η Οσάκα είναι γνωστή για το πολυεθνικό υπόβαθρο και την ντροπαλή, ειλικρινή της προσωπικότητα. Με το ποικίλο υπόβαθρο και την ιδιότητά της ως πρωταθλήτρια μονού Grand Slam, είναι μία από τις πιο εμπορικές γυναίκες αθλήτριες στον κόσμο, κατατάσσοντας τη δεύτερη σε εισοδήματα από διαφημίσεις το 2019, πίσω μόνο από τη Σερένα Ουίλιαμς. Στο γήπεδο, η Οσάκα έχει ένα επιθετικό στυλ παιχνιδιού με ισχυρό σερβίς, που μπορεί να φτάσει τα 200 χλμ. την ώρα.

## Πρώτα χρόνια και υπόβαθρο
Η Ναόμι γεννήθηκε στις 16 Οκτωβρίου 1997, στο Τσουό-κου, στην Οσάκα της Ιαπωνία, από την Ταμάκι Οσάκα και τον Λεονάρντ Φρανσουά. Η μητέρα της είναι από το Χοκάιντο της Ιαπωνίας και ο πατέρας της είναι από το Ζακμέλ της Αϊτής. Έχει μια μεγαλύτερη αδελφή, την Μαρί, η οποία είναι επίσης επαγγελματίας αθλήτρια της αντισφαίρισης. Τα δύο κορίτσια έλαβαν το πατρικό όνομα της μητέρας τους λόγω του ιαπωνικού νόμου περί οικογενειακής εγγραφής (Κοσεκί), όταν η οικογένεια ζούσε στην Ιαπωνία (ο αλλοδαπός σύζυγος πρέπει να προσχωρήσει στο κοσεκί της συζύγου και τα παιδιά είναι εγγεγραμμένα με το επώνυμο της Ιαπωνίδας συζύγου). Οι γονείς της Οσάκα γνωρίστηκαν όταν ο πατέρας της επισκέφθηκε το Χοκάιντο ενώ ήταν φοιτητής κολεγίου στη Νέα Υόρκη. 

Όταν η Οσάκα ήταν τριών ετών, η οικογένειά της μετακόμισε από την Ιαπωνία στο Βάλεϊ Στριμ του Λονφκ Άιλαντ της Νέας Υόρκης για να ζήσει με τους γονείς του πατέρα της. Ο πατέρας της Οσάκα εμπνεύστηκε να διδάξει στις κόρες του πώς να παίζουν αντισφαίριση παρακολουθώντας τις αδελφές Ουίλιαμς να αγωνίζονται στο Γαλλικό Όπεν του 1999. Έχοντας μικρή εμπειρία ως αντισφαιριστής, προσπάθησε να μιμηθεί πώς ο Ρίτσαρντ Ουίλιαμς εκπαίδευσε τις κόρες του για να γίνουν δύο από τις καλύτερους παίκτες στον κόσμο, παρά το γεγονός ότι ποτέ δεν έπαιξε το άθλημα. Ο Φρανσουά παρατήρησε ότι: «Το σχέδιο ήταν ήδη εκεί. Απλά έπρεπε να το ακολουθήσω»», σχετικά με το λεπτομερές σχέδιο που είχε αναπτύξει ο Ρίτσαρντ για τις κόρες του. Άρχισε να προπονεί τη Ναόμι και τη Μαρί μόλις εγκαταστάθηκαν στις Ηνωμένες Πολιτείες. Το 2006, η οικογένεια μετακόμισε στη Φλόριντα όταν η Ναόμι ήταν οκτώ ή εννέα χρονών, ώστε να έχουν καλύτερες ευκαιρίες για προπόνηση. Η Ναόμι εξασκούταν στα δημόσια γήπεδα του Πέμπροκ Πάινς. Όταν ήταν 15 χρονών, άρχισε να εργάζεται με τον Πάτρικ Τάουμε στην Ακαδημία ISP.  Το 2014, μετακόμισε στην Ακαδημία Αντισφαίρισης Χάρολντ Σόλομον. Αργότερα, προπονήθηκε στην Ακαδημία Αντισφαίρισης ProWorld. 

Αν και η Οσάκα ανατράφηκε στις Ηνωμένες Πολιτείες, οι γονείς της αποφάσισαν ότι οι κόρες τους θα εκπροσωπούσαν την Ιαπωνία. Είπαν: «Πήραμε την απόφαση πως η Ναόμι θα εκπροσωπούσε την Ιαπωνία σε νεαρή ηλικία. Γεννήθηκε στην Οσάκα και ανατράφηκε σε μία οικογένεια Ιαπωνικής και Αϊτινής κουλτούρας. Αρκετά απλά, η Ναόμι και η αδελφή της Μαρί αισθάνθηκαν πάντα Ιαπωνίδες, γι 'αυτό ήταν το μοναδικό μας σκεπτικό. Δεν ήταν ποτέ μία απόφαση οικονομικά παρακινημένη ούτε ποτέ επηρεάστηκε από καμία εθνική ομοσπονδία.». Η απόφαση αυτή μπορεί να είχε κίνητρο και λόγω έλλειψης ενδιαφέροντος από την Ένωση Αντισφαίρισης των Ηνωμένων Πολιτειών (USTA), όταν η Ναόμι ήταν ακόμα νεαρή παίκτρια. Η USTA αργότερα πρόσφερε στη Ναόμι την ευκαιρία να προπονηθεί στο εθνικό προπονητικό κέντρο της Μπόκα Ρατόν όταν ήταν 16 ετών, αλλά αρνήθηκε. 

## Επαγγελματική σταδιοδρομία

[μικρογραφία|240x240εσ| Η Οσάκα σε συνέντευξη στο Stanford Classic του 2014, μαζί με τη [Σερένα Ουίλιαμς. ]]
αριστερά|μικρογραφία| Η Ναόμι Οσάκα στο Αμέρικαν Όπεν του 2016.
μικρογραφία| Η Οσάκα στο Nottingham Open του 2018.

## Εθνική Ιαπωνίας

### Fed Cup
Η Οσάκα έκανε το ντεμπούτο της στο Fed Cup για την Ιαπωνία το 2017, ενώ η ομάδα συμμετείχε στον Α Όμιλο της Ζώνης Ασίας/Ωκεανίας. Η Ιαπωνία κέρδισε και τους εννέα αγώνες για να προχωρήσει από τον όμιλο της. Αν και η Οσάκα κέρδισε τους αγώνες μονού της στα πλέι οφ εναντίον του Καζακστάν, η ομάδα έχασε τους άλλους δύο αγώνες και δεν μπόρεσε να προκριθεί στην επόμενη φάση. Την επόμενη χρονιά, με την απουσία της Οσάκα, η Ιαπωνία μπόρεσε να νικήσει το Καζακστάν στον όμιλο για προκριθεί στα πλέι οφ του Παγκοσμίου Ομίλου ΙΙ του 2018. Σε αυτό το στάδιο, φιλοξένησαν τη Μεγάλη Βρετανία σε ένα συνηθισμένο γύρο πέντε αγώνων. Σε αυτό το σημείο, η Οσάκα επέστρεψε στην ομάδα και κέρδισε τον εναρκτήριο αγώνα της εναντίον της Χέδερ Γουότσον. Αφού έχασε τον επόμενο αγώνα από τη Γιοχάνα Κόντα, η Κουρούμι Ναρά ήταν επίσης σε θέση να νικήσει τη Γουότσον και να δημιουργήσει ένα αποφασιστικό αγώνα διπλού. Η Ιαπωνία κέρδισε τον τελικό αγώνα για να κερδίσει την πρόκριση στον Παγκόσμιο Όμιλο ΙΙ του 2019. 

### Hopman Cup
Η Οσάκα έκανε το ντεμπούτο της στο Hopman Cup του 2018 με τον Γιουίτσι Σουγκίτα. Η Ιαπωνία έκανε την πρώτη της εμφάνιση στο τουρνουά από το 2001. Ήταν στον ίδιο όμιλο με την Ελβετία, τις Ηνωμένες Πολιτείες και τη Ρωσία και έχασαν και τους τρεις αγώνες τους. Η μοναδική νίκη της Οσάκα έγινε σε ένα αγώνα μονού εναντίον της Ρωσίδας Αναστασία Παβλιουτσένκοβα. Επίσης, είχε μία μεγάλη στιγμή στον αγώνα μικτού διπλού ενάντια στην Ελβετία, όταν σέρβισε ένα άσο δίπλα από τον Ρότζερ Φέντερερ. 

## Στυλ παιχνιδιού

## Προσωπική ζωή
Η Οσάκα έχει πολυεθνικό υπόβαθρο, με τον πατέρα να είναι από την Αϊτή και τη μητέρα της από την Ιαπωνία. Έχει πει, «Ο πατέρας μου είναι Αϊτινός, έτσι μεγάλωσα σε ένα αϊτινό σπίτι στη Νέα Υόρκη. Έζησα με τη γιαγιά μου. Η μητέρα μου είναι Ιαπωνίδα και μεγάλωσα επίσης με τον ιαπωνικό πολιτισμό κι αν με λέτε Αμερικανή, υποθέτω ότι επειδή κατοικούσα στην Αμερική, τον έχω και αυτόν.» Οι Αϊτινοί παππούδες της της μιλούσαν μόνο στην κρεολή, επειδή δεν γνώριζαν αγγλικά, ενώ η μητέρα της συνομιλούσε μαζί της στα ιαπωνικά. Η Οσάκα αποφάσισε να παραιτηθεί από την αμερικανική υπηκοότητα το 2019, έτσι ώστε να μπορούσε να εκπροσωπήσει την Ιαπωνία στους Ολυμπιακούς Αγώνες του 2020 στο Τόκιο, αλλά και σύμφωνα με τον Νόμο Ιθαγένειας της Ιαπωνίας, ο οποίος απαιτεί από τους πολίτες με διπλή υπηκοότητα να επιλέξουν ιθαγένεια έως την ηλικία των 22 ετών. Η Οσάκα μπορεί να καταλάβει τα ιαπωνικά, αλλά δεν έχει αυτοπεποίθηση να μιλήσει τη γλώσσα. Έχει πει, «μπορώ να καταλάβω περισσότερο τα ιαπωνικά από ό, τι μπορώ να τα μιλήσω». Σε συνεντεύξεις τύπου, η Οσάκα μπορεί να δεχτεί ερωτήσεις στα ιαπωνικά, αλλά συνήθως θα απαντήσει στα αγγλικά. 

Στην Ιαπωνία, αναφέρεται ως *[[χάφου]]*, που σημαίνει ότι είναι μισή Ιαπωνίδα. Οι Ιάπωνες παππούδες της δεν δέχτηκαν αρχικά τη σχέση των γονιών της. Αυτό οδήγησε τους γονείς της να μετακομίσουν από το Χοκάιντο στην Οζάκα, όπου γεννήθηκαν η ίδια και η αδελφή της. Ως αποτέλεσμα, η μητέρα της δεν είχε επαφή με την οικογένειά της για σχεδόν 15 χρόνια και η Οσάκα δεν είχε την ευκαιρία να επιστρέψει στην Ιαπωνία έως ότου ήταν 11 ετών. Οι παππούδες της δεν υποστήριξαν αρχικά τους γονείς της για την οικοδόμηση της ζωής των κόρων τους γύρω από την αντισφαίριση. Ωστόσο, αργότερα άρχισαν να υποστηρίζουν την Οσάκα ως αθλήτρια της αντισφαίρισης μετά την απροσδόκητη νίκη επί της Σαμ Στόσαρ στο ντεμπούτο της στο WTA Tour. Ήταν επίσης υπερήφανοι γι 'αυτήν ειδικότερα για τη κατάκτηση του 2018 US Open. 

Η Οσάκα έχει ντροπαλή και επιφυλακτική προσωπικότητα. Η πρώην προπονήτρια της Σάσα Μπατζίν αρχικά μπερδεύτηκε από την προσωπικότητά της, λέγοντας: «Νόμιζα ότι ήταν λίγο ντίβα επειδή δεν μιλούσε πολύ. Δεν κοιτάζει πραγματικά κάποιον στα μάτια, αλλά αυτό γίνεται ακριβώς επειδή ήταν πάντα τόσο ντροπαλή... Τότε δεν ήξερα για ποιο λόγο.» Η Οσάκα είναι επίσης πολύ ειλικρινής και θεωρείται ότι έχει μία ξηρή αίσθηση του χιούμορ. Κατά τη διάρκεια της ομιλίας της για την νίκη της στο 2018 Indian Wells Open, άρχισε λέγοντας «Εμ, γειά σου... Είμαι η Ναόμ... ω, δεν βαριέσαι» και αργότερα σημείωσε ότι «αυτός πιθανότατα να είναι ο χειρότερος λόγος αποδοχής όλων των εποχών» αφού είχε ανησυχήσει ότι είχε ξεχάσει ποιους να ευχαριστήσει και φαίνεται να είχε σχεδόν ξεχάσει να ευχαριστήσει την αντίπαλό της, Ντάρια Κασάτκινα, καθώς και ένας από τους χορηγούς της, την Yonex. 

Η Οσάκα βρίσκεται σε σχέση με τον αμερικανό ράπερ YBN Cordae. Έχει ένα σπίτι στο Μπέβερλι Χιλς της Καλιφόρνιας. 

## Παραπομπές


## Εξωτερικοί σύνδεσμοι

*Naomi Osaka – Ιαπωνική Ομοσπονδία Αντισφαίρισης

Κατηγορία:Ιαπωνέζες αθλήτριες αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές του Αμερικανικού Όπεν
Κατηγορία:Λήμματα που περιέχουν κείμενο στα ιαπωνικά
Κατηγορία:Ιάπωνες αϊτινής καταγωγής
Κατηγορία:Πρόσωπα με επίκτητη αμερικανική ιθαγένεια
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024